### | | | | --- | --- | | | | | --- | | **Byråd** 29. maj 2018 Sagsnr. 710-2017-20427 Dok.nr. 710-2018-132747 Sagsbehandler DPJHNE | | 75.                 Forslag til Lokalplan nr. 381 - Boligområde ved [adresse] i Grundfør - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage
stilling til ”Forslag til lokalplan nr. 381 - Boligområde ved [adresse] i
Grundfør”.

Formålet med lokalplanen er at
sikre, at ny boligbebyggelse placeres og udformes, så den tilpasses
landsbykarakteren i Grundfør. Lokalplanen sikrer desuden, at der anlægges
grønne områder, stiforbindelser og regnvandshåndtering.

Lokalplanområdet er privat ejet
og omfatter en del af matr.nr. 1æ, Grundfør By, Grundfør. I alt ca. 2,1 hektar.

Lokalplanen skaber de planmæssige
rammer for udvikling af et nyt boligområde med åben-lav bebyggelse med 11
parcelhusgrunde og et område til enten syv tæt-lav boliger eller fire parcelhusgrunde.
Grundstørrelserne til åben-lav varierer fra 706 m² til 1129 m², mens
grundstørrelserne for tæt-lav varierer fra 369 m² til 567 m². Lokalplanen
fastlægger desuden placeringen af områdets veje, stier og fælles friarealer.

Da der er særlige udfordringer
for regnvandsafledningen fra området, er der i tilknytning til lokalplanen
udarbejdet en overordnet strategi for håndtering af regnvand. Strategien redegør
for, hvordan området indrettes med hældninger og strømningsveje, så regnvandet
ved ekstreme regnhændelser ikke volder skade på bygninger i og udenfor
lokalplanområdet.

**VURDERING**

Lokalplanforslaget
er udarbejdet på initiativ af områdets ejer. Området ligger inden for
rammeområde 12.LB.9 i Kommuneplan 2017-29 og er i overensstemmelse med denne.

I 2012
udarbejdede Favrskov Kommune en udviklingsplan for Grundfør i samarbejde med
borgere og andre interessenter. Efter en borgerinddragelsesproces blev der
bl.a. peget på følgende udviklingsønsker:

· Grundfør skal være grønnere

· Bedre stisystemer – stier på tværs af
udfaldsvejene

· Flere byggegrunde – udbygning skal
koncentreres omkring landsbymidten.

Lokalplanen
viderefører de ønsker, der er i forhold til udviklingen af Grundfør. Blandt
andet ved at anlægge stisystemer, grønne arealer og mulighed for opførelse af
nye boliger i nærhed til bymidten.

For at sikre, at området fremstår
som et samlet boligområde med sammenhængende stier og grønne områder ønsker
ansøger, at nærværende lokalplan senere kan udbygges med yderligere fem
åben-lave boliger og otte tæt-lave boliger.  Dette vil i givet fald skulle ske
gennem en efterfølgende lokalplan. For at belyse sammenhængen mellem
lokalplanens indhold og de fremtidige udbygningsønsker indgår der i lokalplanen
illustrationsplaner, der illustrerer den samlede udbygning af området.

Teknik
og Kultur har foretaget en screening af lokalplanen efter ”Lov om
miljøvurdering af planer og programmer”. Det vurderes på baggrund heraf, at det
ikke er nødvendigt at udarbejde en egentlig miljøvurdering.

Området
ligger i landzone og forbliver i landzone efter lokalplanens vedtagelse.

**ØKONOMI**

Lokalplanen
forventes realiseret som en privat udstykning, hvorfor den ikke medfører
egentlige udgifter for Favrskov Kommune.

**INDDRAGELSE**

Teknik og Kultur har udarbejdet
lokalplanforslaget i samarbejde med områdets ejer og dennes rådgiver.

Borgerinddragelse og
kommunikation om lokalplanforslaget sker efter reglerne i planloven. Det er et
selvstændigt mål med planloven, at offentligheden i videst muligt omfang
inddrages i planlægningsarbejdet.

Når Byrådet har godkendt
lokalplanforslaget, skal det offentliggøres ved annoncering på kommunens
hjemmeside med en indsigelsesfrist, som Teknik og Kultur anbefaler fastlagt til
otte uger. Herved vil planlovens muligheder for fastsættelse af en reduceret
høringsperiode på ned til 4 uger ikke anvendes i denne sag.

**INDSTILLING**

Direktøren for Teknik og Kultur
indstiller til Byrådet:

1.   At forslag
til ”Lokalplan nr. 381 – Boligområde ved [adresse] i Grundfør” godkendes og
fremlægges i offentlig høring i otte uger.

**BESLUTNING**

***Planudvalget, 1. maj 2018:***

Fraværende:ingen

Indstilles godkendt, idet der
forudsættes indgået aftale om, at der tinglyses forbud mod brug af pesticider i
området.

***Økonomiudvalget, 22. maj 2018:***

Fraværende:Ingen

Indstillingen fra Planudvalget indstilles godkendt.

**Bilag**

|  |  |
| --- | --- |
| Forslag til Lokalplan nr 381 - Boligområde ved [adresse] i Grundfør | 710-2018-106999 |